《寄杨诚斋》
宋代·罗椿

不愁风月只忧时，发为君王寸寸丝。
司马要为元佑起，西枢政坐寿皇知。
苦辞君命惊凡子，清对梅花更与谁。
梦绕师门三稽首，起敲冰砚诉相思。

作者简介：罗椿，字永年，自号就斋，永丰（令江西广丰）人。孝宗乾道三年（一一六七）始谒杨万里，为其高足。五年，应礼部试，累举不第。事见《诚斋集》卷七七《送罗永年序》、《鹤林玉露》卷二。